b'\n_START_ARTICLE_\nManuelito\n_START_SECTION_\nPrimers anys\n_START_PARAGRAPH_\nEs va casar amb una filla de Narbona (1766 \xe2\x80\x93 30 d\'agost de 1849), i an\xc3\xa0 a viure al seu campament vora les muntanyes Chuska. La reputaci\xc3\xb3 de Narbona com a cap poder\xc3\xb3s va impressionar Manuelito. Ell admirava l\'actitud valenta de Narbona, encara que Narbona escoll\xc3\xad ensenyar-li el valor de la pau tant com de la guerra._NEWLINE_Manuelito pass\xc3\xa0 els dies llan\xc3\xa7ant fletxes i competint amb altres joves en incomptables carreres a peu i combats de lluita, i sempre guanyava. Vestia polaines que ajustaven b\xc3\xa9 i amb una manta de teixit fi. El seu primer combat arrib\xc3\xa0 l\'hivern de 1835 quan un miler de mexicans (de Nou M\xc3\xa8xic) atacaren els navaho. Va guanyar-se el nom de Hashkeh Naabaah (\xe2\x80\xb3Guerrer Furi\xc3\xb3s\xe2\x80\xb3)._NEWLINE_En els anys que seguiren Manuelito va dirigir diverses partides unint-se a altres l\xc3\xadders com Ganado Mucho i Barboncito atacant no sols als odiats mexicans, sin\xc3\xb3 tamb\xc3\xa9 als hopis a Arizona, els Pueblo de Nou M\xc3\xa8xic, els utes, els comanxes i els apatxes. Rampinyaven subministraments d\'aliments, bestiar i dones i nens, i Manuelito es va casar finalment amb una de les seves moltes esclaves mexicanes, Juanita (1845-1910)._NEWLINE_El nom navajo de Juanita era Asdz\xc3\xa1\xc3\xa1 Tl\'\xc3\xb3g\xc3\xad, ("Teixidora"); actualment encara sobreviuen un vestit i un llen\xc3\xa7ol de cadira teixida per Juanita. La seva bi\xc3\xb2grafa i rebesn\xc3\xa9ta Jennifer Nez Denetdale descriu un viatge a Los Angeles per veure el vestit.'